Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1441

b) vagy — elegendő abszorbáló anyagot kell tartalmaznia a folyékony tartalom kétszeres mennyiségének elnyelésére. Ezt az abszorbáló anyagot úgy kell elhelyezni, hogy szivárgás esetén közvetlenül érintkezzen a folyadékkal; vagy — kettős hermetizáló rendszert kell alkalmazni, amelynek kialakítása biztosítja, hogy a külső második szigetelés akkor is visszatartsa a folyékony tartalmat, ha a belső primer szigetelésen keresztül az anyag szivárgása fordulna elő. A 2.8.16.b) pontban foglalt követelmények nem alkalmazhatók B típusú, folyadékok számára kialakított és engedélyezett küldeménydarabok esetén, ha azok ugyanazt a folyadékot tartalmazzák, s aktivitásuk az engedélyezett tartalomra megállapított A2 határértékével egyenlő vagy annál kisebb. 2.8.17 A sűrített vagy sűrítetlen gázokat tartalmazó küldeménydarabnak meg kell akadályoznia a radioaktív tartalom veszteségét vagy szétszóródását, ha azt a 2.13.23. pontban foglalt vizsgálatoknak vetették alá. Ez a követelmény nem vonatkozik a legfeljebb 40 TBq (1000 Ci) aktivitású tríciumot vagy gáz halmazállapotú, legfeljebb A2 aktivitású nemesgázt tartalmazó küldeménydarabokra. 2.9 A B típusú küldeménydarabokra vonatkozó követelmények 2.9.1 A B típusú küldeménydarabokat úgy kell kialakítani, hogy a 2.3.1–2.3.10 és a 2.8.2–2.8.15 pont, továbbá 2.9.2 és a 2.9.8 pont követelményeit kielégítsék, kivéve a 2.9.8.a) és a 2.10.2–2.10.8, illetve a 2.11.1 és a 2.11.2 pontban foglaltakat, azok alkamazhatóságának mértékében. 2.9.2 A küldeménydarab kialakításának biztosítania kell a 2.13.24–2.13.27 pontban foglaltak szerint elvégzett vizsgálatokat követően a megfelelő védelmi tulajdonságok olyan mértékű megőrzését, hogy a küldeménydarab felületétől mért 1 m távolságban a sugárzás szintje nem haladhatja meg a 10 mSv/h (1 rem/h) értéket akkor sem, ha a kérdéses küldeménydarabban fuvarozandó radioaktív tartalom a lehetséges legnagyobb aktivitással rendelkezik. 2.9.3 A küldeménydarabot úgy kell kialakítani, hogy a 2.9.5 és a 2.9.6 pont szerinti környezeti feltételek mellett, normális fuvarozási körülmények között a küldeménydarabon belül a radioaktív-tartalom által kibocsátott hőmennyiség a küldeménydarabra ne gyakorolhasson olyan kedvezőtlen hatást, amelynél egyheti kezelés hiányában az megszűnne kielégíteni a hermetizálással és védelmi tulajdonságokkal szemben támasztott követelményeket. E követelmény kielégítését a 2.13.17–2.13.22 pontban foglaltak szerint elvégzett vizsgálatokkal kell alátámasztani. Külön figyelmet kell fordítani az olyan hőterhelésre, amely:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes